|  |
| --- |
| **Referat fra bestyrelsesmøde i Grundejerforeningen Farum Kaserne**  **6. november 2014** |

Dagsorden:

1. Opdatering/status
2. Skilte Nabohjælp og pullerter Hund i snor
3. Legepladsgruppe
4. Opfølgning på grønne områder
5. Økonomi
6. Fokus på affald
7. Eventuelt

Til stede:   
  
Carsten Formand  
Ann-Britt Næstformand  
Hans Bestyrelsesmedlem  
Lars Bestyrelsesmedlem  
Trine Bestyrelsesmedlem  
Henriette Suppleant  
Søren Suppleant

**1. Opdateringer/status**

Herunder er listet de væsentligste opdateringer vedrørende byggeprojekter på området:

**Green Garden White (kommende boliger nord for Pionervej)**  
På baggrund af forvaltningens indstilling, har Miljø-, Plan- og Teknikudvalget godkendt, at 2E Group er meddelt afslag på de nødvendige dispensationer til opførelsen af bebyggelsen Green Garden White på delområde 2d.   
Hovedbegrundelsen skulle være, at afvigelsen fra lokalplanens bestemmelser om bebyggelsens afgrænsning i forhold til naturlandskab/spredningskorridorer er for omfattende.   
  
Hvorvidt 2E ønsker at udarbejde et revideret projekt er uvist på nuværende tidspunkt, men bestyrelsen ser meget gerne at 2E fastholder deres projekt på området, da der er bred enighed om, at deres et- og toplansboliger med hvide pudsede facader, funkislignende linjer og sorte træværk/bøgehække passer rigtig godt ind i både nabo bebyggelserne og kaserneområdet generelt.   
  
Grundejerforeningen fortsætter derfor også meget gerne samarbejdet og den tætte dialog med 2E Group.

**Green Garden (boliger øst for Regimentsvej og lige nord for Portvagten)**  
Green Garden har bl.a. fået dispensation til at hegn mod fællesarealerne udføres som sorte træhegn på betingelse af, at der etableres låger i hegnet, mens der er givet afslag på at anlægge passage med græs i forlængelse af vendepladsen på Løjtnantvænget.

**Holdepunktet (kommende boliger syd for Pionervej)**  
Modsat er Holdepunktets projekt på delområde 2e godkendt. Bestyrelsen regner derfor med, at projektet i detaljer kommer til høring inden udgangen af året.

**AAB (boliger vest for Regimentsvej og umiddelbart syd for Regimentsparken)**  
Afdeling 97 har fået dispensation til opsætning af trådhegn omkring terrasser. Grundejerforeningen er blot ærgerlig over, at man ikke har fulgt foreningens opfordring til, at lade dispensationen følge med et krav om, at AAB skal etablere hæk i samme højde som hegnene, sådan at disse ikke er synlige fra vej og fællesområder, da det er foreningens opfattelse at trådhegn (metal) ikke er i overensstemmelse med karakteren af områdets andre bebyggelser og områdets generelle signatur.   
  
Det er bestyrelsens ønske, at også afdeling 97 fremtræder attraktiv og velvedligeholdt, sådan at nuværende beboere fastholdes længst muligt og sådan at afdelingen fortsat kan tiltrække bl.a. børnefamilier.

**Generelt**  
Der er konstateret ”oversvømmelser” af fortovet ud for Generalvænget/Løjtnantvænget. Årsagen kendes ikke, - et bud er manglende afvanding/dræn, da græs/beplantning på skråningen mod husene endnu ikke er færdigetableret. Bestyrelsen vil dog holde et vågent øje med forholdene, herunder evt. manglende kapacitet i afløb/kloak.

**2. Skiltning på området**Carsten forventer at både ”hund i snor”, ”Ridning forbudt” og Nabohjælp skiltningen kan være på plads inden udgangen af december.

**3. Legepladsgruppen**Arbejdsgruppen er nedsat og består af Ann-Britt, Trine og Carsten. Næste møde den 17. november 2014, kl. 20.   
Til foråret gennemføres en kontrol af alle lokale legepladser, som Grundejerforeningen er ejer af og ansvarlig for.

**4. Opfølgning på grønne områder**Carsten har indkaldt Nordisk Polering til en fælleskontrol af de skader, som er lavet i forbindelse med græsslåningen i sidste måned. Nordisk Polering er allerede gået i gang med at tromle de ødelagte plæneområder. Selskabet erkender skaderne og påtager sig udbedringen.  
  
I november erstattes og suppleres alle udgåede og manglende hækplanter i Garnisonsparken, Regimentsparken og Fairway Village. Desuden vil frugttræer, buskads og pilebuske omkring legepladserne blive beskåret.

**5. Økonomi**Hans kunne berette, at der desværre er 8 medlemsrestancer til Grundejerforeningen. DEAS sender kravene til inkasso jf. procedurerne herfor.   
Ingen bemærkninger til budgettet. God sund økonomi præger foreningen.

**6. Fokus på affald**   
De har været meget længe undervejs, men nu er de langt om længe ankommet og opsat; de nye skraldespande. Bestyrelsen håber, at de nye og flere spande kan motivere alle til at ramme skraldespandene og ikke naturen med deres affald.   
Bestyrelsens fokus på affald er konstant og derfor fastholdes også den årlige fælles indsamlingsdag i foråret ligesom Carsten igen vil tage fat i de ansvarlige for byggepladserne og forklare dem, at her på området er det god stil at rydde op efter sig selv.

**7. Eventuelt**Næste møde afholdes den 20. januar 2015, kl. 19.30